  vk.com (Ремёсла Удмуртии (АУК УР НЦДПИиР город Ижевск)) Анжелика Тихонова корреспондент 0+ 25-тӥ толшоре Ижкарын Киужъёсъя йӧскалык центрын (Вадим Сивков нимо ульча, 173) Мария Чибышевалэн куэм ужъёсыныз «Кибашлыослэсь мадёс» адӟытон усьтӥськиз. Со 10-тӥ тулыспалозь ужалоз, ивортӥз ужъюртлэн пресс-службаез. Мария Петровна Чибышева Пичи Пурга ёросысь Баграш-Бигра гуртын 1934-тӥ арын вордӥськиз. Куиськон ужлы пичи дыръяз анаез вӧзын дышетскиз. Быдэ вуыса, Сарапулысь гурт возёсъя техникуме комбайнёръёслы школае дышетскыны мынӥз. Отысь комбайнёр луыса бертӥз. Удмуртиын Мария Петровнаез куиськон ужъя кибашлы шуыса тодо. Со трос гинэ ӵушконъёс, коверъёс, шобретъёс, ӝӧккышетъёс куиз. Ваньзэ ик быгатыса, вань сюлэмзэ поныса быдэстӥз. Соосъя калык лулчеберетэн, удмурт пужылэн аспӧртэмлыкъёсыныз тодматскыны луэ. Кибашлылэсь ужъёссэ Ижкарын но, Москваын но пӧртэм адӟытонъёсын возьматъязы, грамотаосын, дипломъёсын пусйылӥзы.  Адӟытон ужан нуналъёсы 9 часысен 18 часозь ужалоз. Юанъёсын 8 (3412) 78-38-78 телефон номеръя вазиськыны луэ. Тегъёс: Удмуртия Ижкар адӟытон удмуртъёс кибашлыос киуж  